Alla lihthanke piirmäära jääv hange „Saue tammiku eksperthinnang ja analüüs 2024“

VÄIKEHANKE ALUSDOKUMENT

Hankija/töö tellija: Saue Vallavalitsus

Hankija kontaktisik: keskkonnaspetsialist Birgit Panksepp

Lisainfo kontaktandmed: birgit.panksepp@sauevald.ee, +372 5344 6686

1. **Hanke objekti kirjeldus**
   1. Hankija soovib tellida Saue vallas asuva Saue tammiku (KLO01200455) taimestiku ja elustiku uuringu (uuringu läbiviimine, tulemuste analüüs ja tõlgendamine ning aruande koostamine).
   2. Teenuse eesmärgiks on uurida ja analüüsida taimede (puit- ja rohttaimede), loomade, lindude ja putukate liigilist koosseisu Saue tammikus.
   3. Töö peab sealhulgas sisaldama:
      1. Saue tammiku kasvukohatüüpe, nende kaitselist väärtust ja rolli selles;
      2. Saue tammiku ja selle lähiümbruse taimestiku, loomastiku ja linnustiku liigilist koosseisu ning lühikirjeldust;
      3. asendiplaani tammiku kasvukohatüüpidest ning põhilistest kaitseväärtustest;
      4. võimalikku inimmõju analüüsi Saue tammikus elutsevate liikidele;
      5. ettepanekuid ja soovitusi Saue tammiku hoolduseks ja majandamiseks nii sesoonselt, lühiajalises kui pikemas perspektiivis (20+ aastat);
      6. ettepanekuid ja soovitusi inimtegevuse ning looduskeskkonna ühildamiseks Saue tammikus;
      7. ettepanekut Saue tammiku välispiiri paiknemise osas (vajadusel erinevate kaitsevööndite moodustamine);
      8. lõpparuande esitlust vallavalitsuses;
      9. lõpparuande elektroonilist üleandmist tellijale.
   4. Töö tuleb läbi viia kahes osas, et anda võimalikult lai ülevaade erineval aastaajal kasvavatest taimedest ja pesitsevatest lindudest:
      1. I perioodi uuring tuleb läbi viia juunis;
      2. II perioodi uuring tuleb läbi viia sügisesel ajal (august-september).
2. **Nõuded pakkujale**
   1. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
3. **Nõuded vahetult tööd tegevatele isikutele**
   1. Pakkuja peab kaasama hankelepingu täitmisesse vähemalt ühe valdkonna eksperdi (vastutav ekspert), kes peab isiklikult ja vahetult osalema hankelepingu täitmises (sh allkirjastama töö lõpparuande). Vastutav ekspert peab omama kõrgharidust loodusteaduste suunal (eelistatud on eluslooduse valdkond) ja töökogemust keskkonnavaldkonna eksperdina eluslooduse suunal vähemalt 10 aastat. Vastutav ekspert peab valdama eesti keelt tasemel, mis võimaldab tal täita oma ülesandeid hankelepingu täitmisel. Hankelepingu täitmise käigus võib edukas pakkuja asendada vastutava eksperdi üksnes samaväärsega, kooskõlastades asenduse eelnevalt tellijaga.
   2. Töövõtja peab moodustama oma lepinguliste ülesannete täitmiseks ja töö kvaliteedi tagamiseks piisava suuruse ja pädevusega meeskonna (ekspertrühm). Ekspertrühma peavad kuuluma sobivalt kvalifitseeritud isikud, kes on tehniliselt kompetentsed oma kohustuste täitmiseks ning kellel on olemas vajalik kogemus töö tegemiseks.
   3. Ekspertrühma võiks olla kaasatud vähemalt üks dendroloog, botaanik ning entomoloog, kellel on erialane töökogemus ning omab vähemalt magistrikraadi nimetatud erialal.
4. **Pakkumuse esitamise tingimused**
   1. Pakkujal tuleb esitada pakkumuse koosseisus:
      1. pakkumuse sisu kirjeldus ehk kirjeldus uuringu metoodikatest, ajagraafikust ja kasutatavatest tehnilistest lahendustest;
      2. ekspertrühma koosseisu, varasema kogemuse, kvalifikatsiooni, ja kompetentside kirjelduse ning tööjaotuse;
      3. pakkumuse kogumaksumus ja pakkumuse maksumuse jaotus kaheks osaks (vastavalt ekspertiisi läbiviimise aegadele);
      4. kinnitus, et esitatud pakkumus on jõus vähemalt 30 kalendripäeva;
      5. ekspertrühma liikmete kinnitused, et nad on valmis tellitud töid läbi viima 2024 aastal;
      6. kui pakkumus sisaldab ärisaladust, siis info pakkumuses sisalduva pakkuja ärisaladuse kohta (*ärisaladus ei saa olla kriteeriumid, mille alusel valitakse välja edukas pakkumus ( ehk pakutud hind; kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument*).
   2. Pakkumus tuleb esitada hiljemalt **30.05.2024 kell 12.00** e-posti aadressile [birgit.panksepp@sauevald.ee](mailto:birgit.panksepp@sauevald.ee).
5. **Pakkumuste hindamine**
   1. Pakkumuste hindamise kriteeriumiks on 70% madalaim hind (maksimaalselt 70 väärtuspunkti) ning 30% ekspertrühma kvalifikatsioon ja kogemus (maksimaalselt 30 väärtuspunkti).
   2. Pakkumus saab kuni 70 punkti pakkumuse kogumaksumuse eest. Madalaima kogumaksumusega pakkumusele antakse maksimaalne arv ehk 70 punkti. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal". Hindamise täpsus on kaks kohta pärast koma.
   3. Pakkumus saab kuni 30 punkti ekspertrühma kvalifikatsiooni ja kogemust eest. Pakkuja esitab pakkumuses hankelepingu täitmiseks loodud ekspertrühma varasema kogemuse ja kompetentside kirjelduse ning tööjaotuse. Ekspertrühma kvalifikatsiooni ja kogemust hinnatakse järgmise hindamisskaala ja metoodika alusel:
      1. Pakkumus saab 30 punkti: Pakkuja on hankelepingu täitmisse kaasatava ekspertrühma koostamisel parimal viisil lähtunud hankija vajadusest ja töö eesmärgist. Ekspertrühma on kaasatud vähemalt üks vähemalt magistrikraadiga ökoloog, dendroloog, botaanik, ornitoloog. Detailselt on välja toodud iga ekspertrühma liikme teaduskraad ja varasem erialane töökogemus. Selgitatud on, milliseid ülesandeid iga ekspertrühma liige täidab (sh meeskonnaliikmete asendusvõimalused) ning töö on integreeritud ühise eesmärgi saavutamisse. Meeskonnaliikmete haridus, valdkondlik töökogemus ja varasemalt teostatud sarnased tööd toetavad hanke eesmärgi saavutamist parimal viisil, koostöö põhimõtted ja tööjaotus annavad hankijale veendumuse, et kõik planeeritud tegevused saavad lõpptähtajaks ja kvaliteetselt teostatud.
      2. Pakkumus saab 20 punkti: Ekspertrühmas täidab üks ekspert mitut rolli, varasem kogemus ja kompetents on kirjeldatud üldsõnaliselt ja/või on hankijal kahtlus, kas meeskonnaliikmete pädevus toetab hanke eesmärgi saavutamist parimal viisil. Ekspertrühma on kaasatud vähemalt üks vähemalt magistrikraadiga ökoloog, botaanik, ornitoloog. Kahtlus võib seisneda näiteks selles, et meeskonnaliikmetel ei ole valdkonnas piisavat haridust, töökogemust või puuduvad neil piisavad varasemalt teostatud sarnased tööd. Kirjelduses või tööjaotuses esinevad üksikud puudujäägid või vastuolud, nt jääb rollide või vastutuse jaotus ebaselgeks.
      3. Pakkumus saab 10 punkti: Hankija arvates ei taga kaasatud meeskond hankelepingu kvaliteetset täitmist, kuna meeskonnal või selle üksikutel liikmetel puudub piisav valdkondlik haridus, töökogemus või kogemus sarnaste tööde tegemisel. Pakkumuses esitatud meeskonna koosseisu või selle tööjaotuse osas esinevad olulised puudujäägid või vastuolud või on esitatud kirjeldus üldsõnaline või pole ammendav. Hankijal ei ole veendumust, et pakkuja suudab planeeritud tegevused kvaliteetselt ja/või õigeaegselt teostada.
   4. Pakkumusele antud mõlema hindamiskriteeriumi väärtuspunktid liidetakse ning edukaks tunnistatakse pakkumus, millel on hindamise tulemusel kõige kõrgem väärtuspunktide summa.
6. **Hankemenetluse läbiviimise tingimused** 
   1. Pakkujad võivad küsida selgitusi hankedokumentide sisu kohta ainult kirjalikult e-posti teel.
   2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
   3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
   4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
   6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
   7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
   8. Hankijal on õigus põhjendatud vajadusel tunnistada igal hetkel riigihanke menetluse jooksul enne hankelepingu sõlmimist menetlus kehtetuks.
7. **Hankelepingu sõlmimine ja tingimused**
   1. Eduka pakkujaga sõlmitakse hankeleping käesolevale dokumendile lisatud tingimustel.
   2. Hankija ei tee ettemaksu. Töö eest tasumine toimub e-arve alusel pärast töö valmimist. Arve tuleb esitada Saue Vallavalitsusele läbi e-arvete süsteemi. Arve tasumise tähtaeg vähemalt 14 kalendripäeva.
8. **Alusdokumendi lisad**
   1. Lisa 1 – Saue tammiku ja hinnatava ala asendiplaan;
   2. Lisa 2 – Hoolduskava ja dendroloogiline hinnang (2020-2029);
   3. Lisa 3 - Hankelepingu projekt